b'\n_START_ARTICLE_\nSerabit el-Hadim\n_START_SECTION_\nArheolo\xc5\xa1ke najdbe\n_START_PARAGRAPH_\nV Serabit el-Hadimu so  odkrili trideset vklesanih grafitov, ki osvetljujejo zgodovino \xc4\x8drkovne pisave._NEWLINE_V rudnikih turkiza so delali vojni ujetniki iz jugozahodne Azije, ki so govorili verjetno severozahodni semitski jezik, kot je kanaanski, ki je bil prednik feni\xc4\x8danskega in hebrejskega jezika. Po sto let dolgih preu\xc4\x8devanjih prvega poro\xc4\x8dila Flindersa Petrieja so se raziskovalci strinjali s prevodom fraze, ki jo je leta 1916 razvozlal Alan Gardiner: \xd7\x9c\xd7\x91\xd7\xa2\xd7\x9c\xd7\xaa [l b\'lt] (gospa) (ba\xca\xbflat (gospa) je \xc5\xbeenska oblika imena semitskega boga Baala), \xc4\x8deprav ji je obi\xc4\x8dajno sledila beseda m\'hb (ljubljena). Izraz bi se zato lahko bral "ljubljena gospa"._NEWLINE_Napis je na videz podoben egip\xc4\x8danski hieratski pisavi, manj dodelani obliki hieroglifov. V 1950. in 1960. letih je bila pogosta razlaga, da se je kanaanska pisava razvila iz hieratske in da so napisi semitski. Zastoj v de\xc5\xa1ifriranju napisov je vnesel dvom v te predpostavke, zato je prepoznavanje hierati\xc4\x8dnih prototipov ostalo \xc5\xa1pekulativno._NEWLINE_Romanus Francois Butin z Ameri\xc5\xa1ke katoli\xc5\xa1ke univerze je objavil ve\xc4\x8d \xc4\x8dlankov o odkritjih odprav v Serabit leta 1927 in 1930. Njegov \xc4\x8dlanek "Serabitski napisi: II. De\xc5\xa1ifriranje n pomembnost napisov" vsebuje eno od prvih podrobnih \xc5\xa1tudij, nekaj deset \xc4\x8drno belih fotografij, risbe in tri nove napise (#355-368). Ta \xc4\x8dlanek in \xc4\x8dlanek iz leta 1932 vsebujeta tudi analizo proto-sinajskih napisov, ki so jih odkrile prej\xc5\xa1nje odprave ne to najdi\xc5\xa1\xc4\x8de.\n_START_SECTION_\nPovezava z goro Sinaj\n_START_PARAGRAPH_\nLina Eckenstein je v svoji knjigi Zgodovina Sinaja teoretizirala, da je bil Serabit el-Hadim svetopisemska gora Sinaj, kjer je Mojzes dobil deset zapovedi, Hatorin tempelj pa naj bi bil zlato tele, ki so ga Hebrejci zgradili v Mojzesovi odsotnosti.'